jkorsvik/nowiki_second_scrape_merged huggingface dataset:
Hiroyuki Kanai

Hiroyuki Kanai (født 1925 i Osaka, død februar 2012) var en japansk forretningsmann og filatelist. Hans samling av klassiske frimerker fra Mauritius er omtalt som tidenes beste frimerkesamling fra ett enkelt land.Kanai var sønn av en rik forretningsmann, og som voksen overtok han ledelsen av flere av farens firmaer. Gjennom dette oppnådde han økonomisk frihet til å dyrke hobbyen han hadde hatt sia femårsalderen. Han bygde opp svært gode og spesialiserte samlinger av frimerker fra Japan, New Brunswick, Nova Scotia, Trinidad, Mauritius og Finland. Han oppnådde flere høythengende priser på internasjonale utstillinger.
Mauritius-samlinga inneholdt flere av de svært sjeldne «Post Office»-merkene fra 1847, som var landets første utgivelser. På private hender skal det bare finnes ett ubrukt eksemplar av hver av verdiene 1 penny og 2 pence; Kanai eide begge. Han hadde også det eneste kjente brevet som er frankert med begge disse merkene. Da Kanais samling blei stykka opp og solgt på auksjon i 1993, gikk dette brevet for drøyt 30 millioner kroner, noe som gjør at det fortsatt (2014) er verdens dyreste filatelistiske objekt.Kanai var president i det japanske filatelistforbundet i ei rekke år. Han var et hyppig brukt jurymedlem ved internasjonale utstillinger og er innrullert i «The Roll of Distinguished Philatelists» i Royal Philatelistic Society i London, verdens kanskje høyeste utmerkelse på feltet. Han blei tildelt den japanske Æresmedaljen av keiser Hirohito. En motorvegtunnel i Osaka er oppkalt etter ham.


== Kilder ==
Ørn Grahm: «Eide verdens beste samling», i Frimerkeposten, nr. 1, 2014, side 20–25.
Nekrolog på nettstedet til auksjonsfirmaet David Feldman, datert 6. februar 2012; besøkt 31. desember 2014.


== Referanser ==
Liste over verdenscupvinnere i alpint for kvinner

Liste over verdenscupvinnere i alpint for kvinner omfatter alle vinnere i verdenscupen i alpint fra 1967 til dags dato. Listen inneholder vinnere i utfor, super-G, storslalåm, slalåm, kombinasjon, parallellslalåm og parallell-storslalåm, men ikke lagkonkurranser.
Totalt 253 alpinister fra 21 nasjoner har vunnet minst ett individuelt renn. Den første vinneren i 1967 var canadieren Nancy Greene, som vant slalåmrennet i Oberstaufen. Den nyeste oppføringen på denne listen er Kanadas Valérie Grenier, som vant storslalåm i Kranjska Gora den 7. januar 2023. Alpinister fra 21 nasjoner fra tre kontinenter har vunnet renn; Jugoslavia og Slovenia er oppført separat, men regnes som én nasjon; også Tyskland og Vest-Tyskland blir vist, men telles sammen. Den første vinneren for sitt land er uthevet i blått.
Marielle Goitschel var den første alpinisten som vant renn i to forskjellige sesonger (1967 og 1967/1968). Perrine Pelen er den høyest plasserte alpinisten som bare har vunnet renn i én disiplin, med sine 15 seire i slalåm. Totalt har 84 alpinister vunnet bare ett renn. Den yngste vinneren er Christa Zechmeister (født 4. desember 1957) som vant slalåmrennet i Val-d’Isère den 7. desember 1973.  Den eldste vinneren er Elisabeth Görgl (født 20. februar 1981), med sin seier i utforrennet samme sted den 21. desember 2014. Mikaela Shiffrin er den høyest rangerte alpinisten med sine 83 rennseire.


== Liste over verdenscupvinnere ==
Disipliner innført i verdenscupen: Utfor, storslalåm, slalåm (1967); alpin kombinasjon/superkombinasjon, parallellslalåm/byrenn (1975); super-G (1983); parallellstorslalåm (2020)
Sesonger aktiv viser til første og siste sesong med tellende resultat. Årstallet viser til den delen av sesongen som foregikk etter nyttår.Sist oppdatert: 29. januar 2023

██ aktive utøvere
██ første utøver som vant for sin nasjon


== Fotnoter og referanser ==


== Eksterne lenker ==
FIS-ski.com - offisielle resultater for verdenscupen i alpint
Alpine Ski World Cup Women's Races Most Valuable Racers – At least 2 wins Alpine ski database
Ljubno

Ljubno ob Savinji er en by i ved Savinjaelven nord i Slovenia. Byen hadde i 2012 1,094 innbyggere.I byen ligger blant annet skihoppanlegget Logarska dolina som har arrangert verdenscupen i skihopping for kvinner.


== Referanser ==
Zaō

Zaō (japansk: 蔵王町 – Zaō-machi) er en by i prefekturet Miyagi på øyen Honshu i Japan.
Ved byen ligger blant annet Yamagatabakken som har arrangert verdenscupen i skihopping for kvinner.


== Referanser ==


== Eksterne lenker ==
(ja) Offisielt nettsted 
(en) Zao, Miyagi – kategori av bilder, video eller lyd på Commons
Râșnov

Râșnov er en by i Romania som i 2002 hadde 15 466 innbyggere. Ved byen ligger hoppbakken Trambulină Valea Cărbunării som har arrangert verdenscupen i skihopping for kvinner.


== Referanser ==


== Eksterne lenker ==
Offisielt nettsted 
(en) Râșnov – kategori av bilder, video eller lyd på Commons 
(en) Râşnov – galleri av bilder, video eller lyd på Commons
Kühtai

Kühtai er et fjellpass i Tirol i Østerrike. Det binder sammen alpedalen Ötztal og Oetz med Gries im Sellrain. I fjellpasset ligger vintersportsstedet Kühtai som blant annet har arrangert verdenscupen i alpint. 


== Eksterne lenker ==
Offisiell hjemmeside
Oberstaufen

Oberstaufen er en by i Bayern i Tyskland som i 2014 hadde 7,339 innbyggere.Ved byen ligger det en alpinbakke som var den første bakken som arrangerte verdenscupen i alpint for kvinner i 1967.


== Referanser ==


== Eksterne lenker ==
Offisielt nettsted 
(en) Oberstaufen – kategori av bilder, video eller lyd på Commons
Henning Bahs

Henning Bahs (født 12. mars 1928 i København, død 29. mars 2002 i Herlev) var en dansk scenograf og manusforfatter. Han er spesielt kjent for sitt samarbeid med Erik Balling i forbindelse med 13 Olsen-banden filmer og TV-serien Huset på Christianshavn.
Henning Bahs-Prisen er oppkalt etter ham og deles ut samtidig med Bodilprisen.


== Priser ==
Bahs mottok Æres-Bodil i 1974. Han fikk Robertprisen for årets scenograf tre ganger; i 1986 for filmen Johannes' hemmelighed, i 1990 for Miraklet i Valby og i 1992 for Europa. I 1998 fikk han Æres-Robert.


== Referanser ==


== Eksterne lenker ==
(en) Henning Bahs på Internet Movie Database 
(sv) Henning Bahs i Svensk Filmdatabas 
(da) Henning Bahs på Filmdatabasen 
(da) Henning Bahs på danskefilm.dk 
(da) Henning Bahs på danskfilmogtv.dk 
(da) Henning Bahs på Scope 
(fr) Henning Bahs på Allociné 
(en) Henning Bahs på AllMovie 
(en) Henning Bahs hos The Movie Database
Primobolan

Primobolan (metenolon) er et anabolt androgent steroid (AAS), nærmere bestemt et derivat av DHT (dihydrotestosteron). Angående virkning og bivirkninger er det mest sammenlignbart med Anavar, men med lavere toksisitet og mindre forverring av kolesterolet. Primobolan konverteres ikke til østrogen og har ingen progestagenaktivitet, og forstyrrer da ikke menstruasjonssyklusen og gir ikke ekstracellulær vannretensjon. Sædproduksjonen ser ikke ut til å forstyrres, men egenproduksjonen av testosteron reduseres som ved bruk av andre anabole steroider. Primobolan er tilgjengelig med esterne acetat (kort halveringstid) og enantat (lenger halveringstid). Det finnes i både tablettform og som olje til injeksjon. Tablettene er ikke C-17-alfa alkylert og er da lite giftig for leveren, men biotilgjengeligheten blir sterkt redusert og høyere doser blir nødvendig. Ved dopingprøve er sporingstiden forholdsvis lang. Konsum av kjøtt fra dyr gitt Primobolan kan også gi utslag på dopingprøver.Primobolan regnes som et av de anabole steroidene med minst bivirkninger og minst helserisiko. Som et DHT-derivat kan det imidlertid fremskynde hårtap for genetisk predisponerte menn (androgen alopeci) hvis det ikke holdes i sjakk med eksempelvis minoxidil, uten at Primobolan er kjent som en versting. For eldre menn er også godartet prostatahypertrofi et mulig problem. Kviser er en annen potensiell bivirkning.
Primobolan er et lavandrogent steroid, hvilket gjør det mye mer egnet for bruk av kvinner enn testosteron. Det er imidlertid også litt mindre anabolt per mg. I studier har brystkreftrammede kvinner fått Primobolan i ukentlige doser så høye som 1200 mg/uke. Det ga gode kliniske resultater, men medførte betydelig virilisering. I en annen studie var virilisering, rødlig farge i ansiktet, muskelkramper og økt sexlyst de mest forekommende bivirkningene for brystkreftpasienter ved doser på 400 mg/uke i fire måneder.Blant jenter som bruker Primobolan i forbindelse med trening er doser på 50-100 mg/uke vanlig, og medfører lite eller ingen merkbar virilisering. Primobolan er imidlertid et av de mest forfalskede anabole steroidene pga. den høye råvareprisen, hvilket gjør det mer risikabelt å bruke hvis produktet er kjøpt på det svarte markedet. I tillegg til økt muskelmasse og styrke samt reduksjon av kroppsfett kan kvinner forvente økt sexlyst ved bruk.I likhet med nandrolon ser Primobolan i rottestudier ut til å være en sterk androgenreseptoragonist i muskelvev til tross for lav androgenitet. I en annen rottestudie fant man at Primobolan økte erytrocyttene mer effektivt enn nandrolon samt økte hemoglobin signifikant. Granulocyttene, lymfocyttene og trombocyttene ble imidlertid ikke påvirket av de anabole steroidene. I tillegg til å øke hemoglobin effektivt er Primobolan også et av steroidene som i likhet med nandrolon, Anavar og Equipoise har vist seg å styrke ledd og bindevev. Det gir økt kollagensyntese og kan da brukes mot osteoporose, samt at det vil redusere skaderisikoen for brukere av anabole steroider. Nitrogenretensjon og kalsiumretensjon økes.


== Referanser ==
Garachico

Garachico en by og et distrikt i nord på Tenerife på Kanariøyene i Spania. Byen har 5 450 innbyggere (2008) og ligger nedenfor for mer enn 500 meter høy klippe ved sjøen. Det ligger i en av de mest uberørte områdene av øya, der turismen ikke er nådd fram for alvor.
Garachico består i hovedsak av eldre bygninger som er enten pusset opp eller trenger det. Der er mange små smug og svingete veier. Byen har fått sitt navn fra den steinete Roque de Garachico.
Byens historie er preget av den aktive vulkanen Teide, som ligger sørøst for byen. Den har flere ganger i historien hatt utbrudd som har hatt katastrofale konsekvenser for byen. Et utbrudd i 1706 varte i flere uker, og ødela den gamle havnen og dermed mye av byens økonomiske grunnlag.
Selv om kysten ved byen er værhard, finnes der også lune områder ved byen, som gir bademuligheter.


== Historie ==
Byen Garachico ble grunnlagt i 1496 av Ponte-familien, som i 1499 også ble forært store områder av den spanske kolonisator Alonso Fernández de Lugo, som gjenytelse for at familien hadde vært med på å finansiere den spanske erobringen noen år tidligere. Byens første økonomiske grunnlaget var sukkerrør og foredling av disse.
Byggingen av kirken Eremita de Santa Ana ble påbegynt i 1520.  Havnen ble bygget ut, og var lenge den viktigste på Tenerife til den ble ødelagt av vulkanutbrudd.  Byen ble på 1600-tallet rammet av både pest og stormflod som førte til at skip ble senket og 80 mennesker omkom. Byen ble rammet av jordskjelv i 1905 og ny flodbølge kom i 1987.
Byen fikk en ny havn i 2012, beskyttet av en molo.


== Severdigheter ==
Garachico er idyllisk med sine hvitkalkede og fargerike hus, kirker, vingårdsmenn, bakerier, kunstgallerier, små butikker og restauranter. Smug, torg, kirker og bilfri gågate.

Klosterkirken San Francisco.
et tidligere kloster som nå huser rådhuset og bymuseet med en klassisk kanarisk gårdsplass med palmer og gallerier. Museet viser også at ikke bare ble tjent penger på vineksport, men også på slavehandel.
Foran Castillo de San Miguel er byen befestet og utstyrt med turstier. Det er også innredet havbad.
Kirken Santa Ana fra det 18. århundre. Den tidligere kirken ble ødelagt i 1706 av lavamassene. I en utvidelse av kirken ligger et lite museum.
Veien Calle Esteban Ponte løper parallelt med kystveien. Her befinner hotellet San Roque og to restaurerte hus som tilhørte Ponte familien seg.
Fra rådhuset går gangveien TF-43 opp til et utsiktspunkt med utsikt over byen og havet.


== Galleri ==

		
		
		
		
		
		


== Referanser ==


== Eksterne lenker ==
Tenerife -enjoy it all (engelsk)
Blended

Blended er en amerikansk romantisk komedie fra 2014. Filmen er regissert av Frank Coraci, og har Adam Sandler og Drew Barrymore i hovedrollene.


== Om filmen ==
Blended hadde premiere i Norge 11. juli 2014. Filmen var Sandler og Barrymores tredje romantiske komedie sammen, etter Bryllupssangeren (1998) og 50 First Dates (2004).


== Handling ==
Jim (Adam Sandler) er en enkemann med tre døtre som han har et godt forhold til, men som han ikke helt vet hvordan han skal håndtere. Lauren (Drew Barrymore) har forlatt eks-mannen som var utro mot henne gjentatte ganger, og er nå alenemor til to sønner, mens barnas far sjelden er til stede. En dag går de på en blind date, som imidlertid går svært dårlig, fremfor alt på grunn av deres motstridende personligheter. Men så vil tilfeldighetene det til at begge drar på ferie samtidig til det samme stedet i Afrika, på grunn av at felles bekjente av dem har avlyst sin romantiske ferie der. I løpet av turen kommer de nærmere hverandres barn, og oppdager dessuten at de selv har mer til felles enn de først antok.


== Rolleliste ==
Adam Sandler som Jim
Drew Barrymore som Lauren
Bella Thorne som Hilary
Emma Fuhrmann som Espn
Alyvia Alyn Lind som Lou
Braxton Beckham som Brendan
Kyle Red Silverstein som Tyler
Joel McHale som Mark
Wendi McLendon-Covey som Jen
Abdoulaye N'Gom som Mfana
Shaquille O'Neal som Doug
Terry Crews som Nickens
Kevin Nealon som Eddy
Jessica Lowe som Ginger
Zak Henri som Jake
Dan Patrick som Dick
Lauren Lapkus som Tracy


== Eksterne lenker ==
Offisielt nettsted 
(en) Blended på Internet Movie Database 
(no) Blended hos Filmfront 
(sv) Blended i Svensk Filmdatabas 
(fr) Blended på Allociné 
(nl) Blended på MovieMeter 
(en) Blended på AllMovie 
(en) Blended på Rotten Tomatoes 
(en) Blended på Metacritic 
(en) Blended på Box Office Mojo
Alicia von Rittberg

Alicia Gräfin von Rittberg (født 10. desember 1993 i München) er en tysk skuespillerinne. Hun er mest kjent for å ha spilt i filmen Fury, som ble hennes internasjonale gjennombrudd.


== Filmography ==
2006-2011: Der Alte - Jasmin Carnap/Leonie Wintzer (TV-serie, 2 episoder)
2007: Die Lawine - Jill Westermann
2008: Die Sache mit dem Glück - Miriam Heitmann
2008–2009: Meine wunderbare Familie - Lilly Sander (TV-serie, 5 episoder)
2009: Romy - Romy (14 år)
2010: Das Geheimnis der Wale - Charlotte Waldmann
2011: Hindenburg - Gisela Kerner
2011: Eine ganz heiße Nummer - Tina Brandner
2012: Die Verführerin Adele Spitzeder - Therese Ederer
2012: Barbara - Angie
2012: Und alle haben geschwiegen - Luisa Jung
2013: Alles für meine Tochter - Clara Liebner
2014: Unterwegs mit Elsa - Clara Novak
2014: Die Hebamme - Lotte
2014: Die reichen Leichen. Ein Starnbergkrimi - Sisi
2014: Fury - Emma
2015: Our Kind of Traitor - Natasha


== Referanser ==


== Eksterne lenker ==
(en) Alicia von Rittberg på Internet Movie Database 
(no) Alicia von Rittberg hos Filmfront 
(da) Alicia von Rittberg på Scope 
(fr) Alicia von Rittberg på Allociné 
(en) Alicia von Rittberg på AllMovie 
(en) Alicia von Rittberg hos Rotten Tomatoes 
(en) Alicia von Rittberg hos The Movie Database
Jon Bernthal

Jonathan Edward Bernthal (født 20. september 1976 i Washington, D.C.) er en amerikansk skuespiller.
Jon Bernthal er mest kjent for å ha spilt i TV-serien The Walking Dead, samt filmer som The Wolf of Wall Street (2013) og Fury (2014). Andre filmer han har spilt i inkluderer The Air I Breathe (2007), Natt på museet 2 (2009), The Ghost Writer (2010), Rampart (2011) og Grudge Match (2013).


== Filmografi ==


=== Film ===


=== TV ===


== Referanser ==


== Eksterne lenker ==
(en) Jon Bernthal på Internet Movie Database 
(sv) Jon Bernthal i Svensk Filmdatabas 
(da) Jon Bernthal på Filmdatabasen 
(da) Jon Bernthal på Scope 
(fr) Jon Bernthal på Allociné 
(en) Jon Bernthal på AllMovie 
(en) Jon Bernthal hos Turner Classic Movies 
(en) Jon Bernthal hos Rotten Tomatoes 
(en) Jon Bernthal hos The Movie Database
Halden Håndballklubb

Halden Håndballklubb (stiftet 29. mars 1989) var en håndballklubb for kvinner fra Halden. Klubben gikk konkurs i 2017. Klubben bestod av et A-lag som inntil konkursen spilte i Grundigligaen. Klubben hadde også et B-lag som i 2014/15-sesongen spilte i 3. divisjon, samt et C-lag i 6. divisjon. Klubbens lag spilte sine hjemmekamper i Remmenhallen. Klubben byttet navn fra HK Halden til Halden Håndballklubb i mars 2016.


== Historikk ==
Klubben ble stiftet 29. mars 1989 som en sammenslåing av seniorlagene til Gimle Idrettsforening og Halden Håndballklubb.Klubbens A-lag spilte gjennom hele 90-tallet i 3. divisjon og 4. divisjon, men breddeaktiviteten var høy.I 1998 spilte Halden kvalifisering for å unngå nedrykk til 4. divisjon og lyktes, 11 år senere rykket klubben opp til 2. divisjon i 2009.Etter kun to sesonger i 2. divisjon rykket Halden i 2011 videre opp til 1. divisjon.Klubben rykket opp til Grundigligaen foran 2014/15-sesongen og kronet sin første sesong med NM-finale i Oslo Spektrum.  I 2015/16-sesongen endte Halden på sjuendeplass. Klubben trakk seg fra Grundigligaen i februar 2017, og slo seg deretter konkurs.


== Referanser ==


== Eksterne lenker ==
Offisielt nettsted 
HK Halden Elite
Martin Hansen

Martin Hansen er navnet til flere personer:

Martin Hansen (1800–1860) – borgermester i Kristiania, suppleant til Stortinget
Martin Hansen (1810–1853) – stortingsrepresentant for Fredrikshald 1848–1850
Martin Hansen (bokser) – dansk bokser født 1925
Martin Hansen (skuespiller) – dansk skuespiller (1903–1988)
Martin A. Hansen – dansk forfatter (1909–1955)
Martin Sild Hansen – dansk fotballspiller født 1983
Martin Vingaard Hansen – dansk fotballspiller født 1985
Martin Hansen (fotballspiller) – dansk fotballspiller født 1990
Australsk terrier

Australsk terrier er en liten hunderase av terrier typen. Rasen ble utviklet i Australia, men stamfedrene til rasen er fra Storbritannia.


== Opprinnelse og alder ==
Australsk terrier stammer fra en ruhåret type terrier brakt med fra Storbritannia til Australia tidlig i det 19. århundret. Forfedrene til alle disse rasene ble holdt som husdyr for å jakte på mus og rotter. Australsk terrier deler forfedre med Cairn Terrier, korthåret Skye Terrier, og Dandie Dinmont Terrier; Yorkshire Terrier samt Irsk Terrier ble også på ulike tidspunkt kryssavlet inn i dagens rase.Rasens utvikling startet i Australia rundt 1820, og de første individene ble kalt Rough Coated Terrier. Rasen ble offisielt anerkjent i 1850, og senere gitt navnet Australsk Terrier i 1892. Australsk Terrier ble for første gang vist på et hundeshow i 1906 i Melbourne, og ble også vist på hundeshow i Storbritannia rundt samme tid. Den britiske kennelklubben anerkjente rasen i 1936. Den amerikanske kennelklubben anerkjente Australsk terrier i 1960. Rasen er nå anerkjent av alle kennelklubber i den engelsktalende verden. Rasen er også anerkjent av Norsk Kennel Klubb.


== Lynne og væremåte ==
Australsk terrier er lystig, overvåken og har sterke jaktinstinkter. Australsk terrier er på 34.-plass på Stanley Coren's The Intelligence of Dogs, og regnes som over gjennomsnittet intelligent i kategorien "arbeid og lydighet", noe som indikerer at hunden er lett å trene. Som med andre terrierhunder, kan de være litt aggressive og sjefete, og man bør derfor ta sine forholdsregler om man har andre kjæledyr i huset. Generelt sett vil voksne mannlige australske terrier, ikke gå spesielt godt med andre voksne mannlige hunder. Ettersom Australsk terrier også har blitt avlet som selskapshund, er rasen ofte vennlig og nysgjerrig mot mennesker.


== Referanser ==


== Eksterne lenker ==
Raseutvalget
Norsk Terrier Klub
Australian Terrier Club of America
Viburnum orientale

Viburnum orientale er en plante i krossvedslekta. 
Den er en løvfellende busk med blader som har tre fliker. De hvite blomstene sitter i halvskjermer. Frukten er rød. Arten vokser i skoger av orientbøk eller nordmannsgran i en høyde på 900–1900 moh. i Georgia, Armenia og nordøstre Tyrkia.
Denne arten tilhører seksjon Lobata, som ellers omfatter den nordamerikanske lønnebladkrossved (V. acerifolium) og den kinesiske Viburnum kansuense.


== Galleri ==

		
		


== Kilder ==
Rare, Endangered and Vulnerable Plants of the Republic of Georgia Besøkt 1. januar 2015.
Classic Viburnums – Viburnum orientale Besøkt 1. januar 2015.
G. Nakhutsrishvili (2012). «Forest Vegetation of Georgia». The Vegetation of Georgia (South Caucasus). Springer. s. 35–65. ISBN 978-3-642-29915-5. doi:10.1007/978-3-642-29915-5. 
W.L. Clement og M.J. Donoghue (2011). «Dissolution of Viburnum section Megalotinus (Adoxaceae) of Southeast Asia and its implications for morphological evolution and biogeography» (PDF). International Journal of Plant Science. 172 (4): 559–573. ISSN 1537-5315. doi:10.1086/658927. 


== Eksterne lenker ==
(en) Viburnum orientale i Global Biodiversity Information Facility 
(en) Viburnum orientale hos NCBI 
(en) Viburnum orientale hos The International Plant Names Index 
(en) Viburnum orientale hos Tropicos 
(en) Kategori:Viburnum orientale – bilder, video eller lyd på Wikimedia Commons 
Viburnum orientale – detaljert informasjon på Wikispecies
Cesky terrier

Cesky Terrier (tsjekkisk: Český teriér, som bokstavelig talt betyr böhmisk terrier eller tsjekkisk terrier) er en liten hunderase av typen terrier som kommer fra Tsjekkia.


== Opprinnelse og alder ==
Cesky terrier ble først avlet frem av den tsjekkiske hundeeieren František Horák i 1948. Den nye rasen var et resultat av kryssavl mellom Sealyham terrier og Skotsk terrier. Målet var å få en ny rase som egnet seg som jakthund i skogene i Bohemia. Selv om Horák ikke hadde høyere utdannelse innen naturvitenskap, jobbet han i flere år som forskningsassistent ved Czechoslovak Academy of Sciences og brukte kunnskapen han der hadde tilegnet seg til å avle frem den nye rasen. Tsjekkia hadde på denne tiden et kommunistisk styresett, og når Horáks hunder ble populær utenfor Tsjekkia, fikk han store mengder brev som igjen gjorde han til gjenstand for oppmerksomhet hos det hemmelige politiet. Horák døde i 1997.
Cesky Terrier ble anerkjent internasjonalt i en konkurranse arrangert av Fédération Cynologique Internationale i 1963 som rase nummer 246 i gruppe 3, terrier. Rasen er nå anerkjent av alle større kennelklubber i den engelsktalende verden. Rasen er også anerkjent av Norsk Kennel Klubb.


== Lynne og væremåte ==
Cesky terrier er en rolig hunderase, og aggressivitet er diskvalifiserende, jamfør rasestandarden. Cesky terrier blir beskrevet som modige, lydige, lojale, og tålmodige hunder som er flinke barn og passer godt som familiehund. En uvanlig egenskap for terrier hunder, er at Cesky terrier også går godt med andre hunder i husstanden. For å hindre at Cesky terrier blir reservert mot fremmede, bør man tidlig sosialisere.


== Referanser ==


== Eksterne lenker ==
Raseutvalget
Norsk Terrier Klub